Чарнобыльская малітва

«**Чарно́быльская малі́тва. Хроніка будучыні**» () — кніга нобелеўскай лаўрэаткі, беларускай журналісткі і пісьменніцы Святланы Алексіевіч, прысвечаная аварыі на Чарнобыльскай АЭС у 1986 годзе.

## Гісторыя стварэння 
Алексіевіч у наступныя пяць гадоў пасля аварыі гутарыла з пяццюстамі сведкамі аварыі, у тым ліку пажарнымі, ліквідатарамі, палітыкамі, урачамі, фізікамі і звычайнымі грамадзянамі. Кніга апісвае псіхалагічную і асабістую трагедыю, якой стала Чарнобыльская аварыя, і даследуе ўражанні людзей, і тое, як аварыя паўплывала на інхыя жыцці. Кніга мае падзагаловак «хроніка будучыні» і апавядае пра адначасовае разгортванне дзвюх катастроф: тэхнагеннай і сацыяльнай, калі «зышоў пад ваду велізарны сацыялістычны мацярык» .

Тэкст быў упершыню апублікаваны ў 1997 годзе ў часопісе «Дружба народов», публікацыя атрымала прэмію часопіса; у тым жа годзе была выдадзена кніга.

## Пераклады 
Англійскі пераклад кнігі ў 2005 годзе атрымаў прэмію Нацыянальнага кола кніжных крытыкаў ЗША.

У 2018 годзе кніга выйшла на беларускай мове ў перакладзе Уладзіміра Арлова.

## Ацэнкі 
Швейцарскі сацыёлаг Жан Росіа ў сваёй рэцэнзіі на Чарнобыльскую малітву ў 2000 годзе адзначае, што аўтар не навязвае ацэнку падзей і не высоўвае абвінавачання, але прымушае чытача працаваць над калектыўнай памяццю пра чалавечыя і сацыяльныя падзеі Чарнобыльскай катастрофы, і што садзейнічаць распаўсюджванню кніг Алексіевіч «этычна неабходна».

Прадусар серыялу «Чарнобыль» пісьменнік Крэйг Мэйзін даў высокую ацэнку «Чарнобыльскай малітве», на якую ён абапіраўся ў працы над фільмам. Ён напісаў: «*Я браў гістарычныя факты і навуковую інфармацыю з многіх крыніц, але да Галасоў з Чарнобылю спадарыні Алексіевіч я заўсёды звяртаўся, каб знайсці прыгажосць і смутак*».

## Экранізацыі і тэатральныя пастаноўкі 
, 2009]]
Подле матываў кнігі рэжысёрам Хуанітай Уілсан зняты кароткаметражны фільм «» (Ірландыя, 2008).

Подле кнігі пастаўленыя спектаклі:
* «Bön för Tjernobyl», рэжысёр Оса Кальмер. Riksteatern, Швецыя, 1999
* «La prière de Tchernobyl», рэжысёр Бруна Бусаголь. Клермон-Феран, Францыя, 1999
* «A Prayer for Chernobyl», рэжысёр Джэні Эндгал. New Vic Basement, Лондан, Вялікабрытанія, 1999
* «La Supplication — Theatre en Flammes», рэжысёр Дэні Маефер. Лазана, Швейцарыя, 2001
* «Чарнобыльская малітва», рэжысёры Бруна Бусаголь (Францыя), Валерый Анісенка (Беларусь) — Рэспубліканскі тэатр беларускай драматургіі, Мінск, Беларусь, 2002.
Створаная тэлевізійная версія спектаклю (рэжысёр М. Мілашэўскі)
* «Чернобыльская молитва», рэжысёр Ёэл Лехтанен. Цэнтр імя Меерхольда, Масква, Расія, 2006
* «Tschernobyl: Eine Chronik der Zukunft» — монаспектакль. Landestheater Tübingen, Цюбінген, Германія, 2011
* «Czarnobylska modlitwa», рэжысёр Яана Шчапкоўская. Teatr Studio im. St. I. Witkiewicza, Варшава, Польшча, 2013

Пяцісерыйны амерыканска-брытанскі міні-серыял «Чарнобыль» вытворчасці HBO часткова грунтуецца на кнізе «Чарнобыльская малітва». Так, напрыклад, з кнігі цалкам узятая сюжэтная лінія з пажарным Васілём Ігнаценкам (акцёр Адам Нагайціс) і ягонай жонкай Людмілай (акторка Джэсі Баклі).

## Спасылкі 
Катэгорыя:Творы Святланы Алексіевіч
Катэгорыя:Кнігі 1997 года
Катэгорыя:Чарнобыль у масавай культуры
Катэгорыя:Дакументальная проза